
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 169
                                                               din 26 august 2021
privind preluarea unor bunuri imobile, reprezentând 4 locuri de parcare publică, din Sighișoara, 

str. Anton Pann, din administrarea S.C. Ecoserv Sig S.R.L.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 22.135/09.08.2021 și la Consiliul Local Sighișoara cu nr. 23.259/18.08.2021, de referatul de aprobare, înregistrat cu nr. 22.138/09.08.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighişoara nr. 106/18.06.2019 pentru aprobarea ,,Regulamentului privind desfășurarea comerțului stradal în Municipiul Sighișoaraˮ;

Ținând cont de prevederile art. 5 din Hotărârea Consiliului Local Sighișoara nr. 185/16.09.2020 privind închirierea prin licitație publică a unor loturi de teren, în vederea desfășurării comerțului stradal în Municipiul Sighișoara;  

Văzând Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. ECOSERV SIG S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ținând cont și de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017;

Având în vedere Hotărârea Consiliului Local Sighişoara nr. 140/29.08.2013 privind completarea anexei nr. 4 la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Având în vedere Hotărârea Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată, aşa cum a fost modificat şi completat prin Hotărârea Consiliului Local Sighişoara nr. 194/19.12.2013; 

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Raportul de specialitate comun al Serviciului Monitorizare Servicii de Utilităţi Publice, Guvernanță Corporativă și Transport Public Local și al Serviciului Evidența Patrimoniului și Fond Locativ, înregistrat cu nr. 22.137/09.08.2021, prin care se propune preluarea unor bunuri imobile, reprezentând 4 locuri de parcare publică, din Sighișoara, str. Anton Pann, din administrarea S.C. Ecoserv Sig S.R.L.;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 (1), (2) lit. ”c”, (6) lit. ”a” și (14), art. 139 (1) și (3) lit. ”g” și a art. 196 (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, 

                                                       H O T Ă R Ă Ş T E:

Art. 1. Se aprobă preluarea de către Municipiul Sighișoara, din administrarea S.C. Ecoserv Sig S.R.L., a bunurilor imobile reprezentând 4 locuri de parcare publică, echivalentul a 48 mp. teren, situate în Municipiul Sighişoara, str. Anton Pann, conform anexei la prezenta hotărâre.
Art. 2. Terenul în suprafață totală de 48 mp., preluat din administrarea S.C. Ecoserv Sig S.R.L., va fi folosit potrivit destinației prevăzute în Hotărârea Consiliului Local Sighișoara nr. 185/16.09.2020, respectiv loturi de teren pentru amplasarea de puncte de comerț stradal în vederea comercializării de băuturi răcoritoare, înghețată, fructe și produse de patiserie și amenajare terase.

Art. 3. (1) Preluarea de către Municipiul Sighișoara a bunurilor imobile care fac obiectul prezentei hotărâri, operează la data predării efective a locurilor de parcare, respectiv la data încheierii procesului - verbal de predare - primire, până la acel moment bunurile rămânând în administrarea S.C. Ecoserv Sig S.R.L., ca locuri de parcare publică și fiind utilizate cu această destinație.

(2) Preluarea celor 4 locuri de parcare reprezentând echivalentul a 48 mp. teren se poate face și în două etape, în acest sens urmând a fi încheiate două procese - verbale de predare - primire.

Art. 4. (1) Ca o consecință a prevederilor articolelor precedente, se aprobă modificarea Anexei nr. 4 – “Inventarul bunurilor mobile şi imobile, proprietate publică, aferente serviciului public și care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. ECOSERV SIG S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017, prin scoaterea din această anexă a bunurilor imobile prevăzute la art. 1 din prezenta hotărâre.

(2) Ca o consecință a prevederilor articolelor precedente, Regulamentul de organizare şi funcţionare a sistemului de parcare cu plată, aprobat prin Hotărârea Consiliului Local Sighişoara nr. 144/29.08.2013, aşa cum a fost modificat şi completat prin Hotărârea Consiliului Local Sighişoara nr. 194/19.12.2013 se va modifica în mod corespunzător, în sensul diminuării numărului locurilor de parcare situate în Municipiul Sighişoara, str. Anton Pann, prevăzute la poziția 6 din Anexa nr. 1 la Regulament, fără a fi afectat numărul locurilor de parcare pentru autocare.

(3) Ca o consecință a prevederilor articolelor precedente, Anexa nr. 1 la Hotărârea Consiliului Local Sighișoara nr. 140/29.08.2013 se va modifica în mod corespunzător, în sensul diminuării numărului locurilor de parcare situate în Municipiul Sighişoara, str. Anton Pann, prevăzute la poziția 6, fără a fi afectat numărul locurilor de parcare pentru autocare.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilităţi Publice, Guvernanță Corporativă și Transport Public Local, Biroul Buget, Contabilitate, Salarizare – Direcţia Economică, Serviciul Evidența Patrimoniului și Fond Locativ din cadrul Municipiului Sighișoara şi S.C. Ecoserv Sig S.R.L., prin director Maior Gheorghe.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu 17 voturi ”pentru” și 2 voturi ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Serviciul Monitorizare Servicii de Utilităţi Publice, Guvernanță Corporativă și Transport Public Local;

  2 ex. S.C. Ecoserv Sig S.R.L.

12 ex.
B.A. 

